Bluzonas
Bluzonas, bliuzonas (angl. blouson or blouse jacket; rus. блузон) – trumpa, lengva viršutinė striukė be šiltinamojo įdėklo, dažnai – ir be pamušalo, paprastai suraukta juosta arba guma žemiau talijos. Dėl sutraukimo dalis virš talijos paprastai būna laisva, pasipūtusi ar gali nukarti žemiau sutraukimo vietos. Kai kurie bliuzonai turi kapišonus. Bliuzonai kilę iš amerikiečių pilotų striukių ir policijos bliuzonų. Paprastai bliuzonai laikomi sportinio ar laisvalaikio tipo apranga. Tačiau jis gali būti ir karinės ar kitokios uniformos dalis.